Na temelju članka 31. stavka 1. i 3. Zakona o postupanju s nezakonito izgrađenim zgradama („Narodne novine“ broj 86/12, 143/13, 65/17 i 14/19) i članka 33. stavak 1. točka 13. Statuta

Općine Jelenje („Službene novine Općine Jelenje“ broj 59/23), Općinsko vijeće Općine

Jelenje na 23. sjednici održanoj dana 18. prosinca 2024. donosi

**Program**

**utroška sredstava naknade za zadržavanje nezakonito izgrađenih zgrada u prostoru Općine Jelenje za 2025. godinu**

**Članak 1.**

Ovim Programom utvrđuje se namjensko korištenje ostvarenih sredstava naknade koja se naplaćuje u postupcima ozakonjenja nezakonito izgrađenih zgrada na području Općine Jelenje. Sredstva naknade koriste se namjenski za izradu prostornih planova kojima se propisuju uvjeti i kriteriji za sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih naselja.

**Članak 2.**

Sredstva naknade za zadržavanje nezakonito izgrađene zgrade u prostoru planirana su u iznosu od 3.000,00 eura, a planirani višak prihoda iznosi 6.000,00 eura što ukupno čini

9.000,00 eura.

Planirani iznos iz stavka 1. ovog članka utrošiti će se namjenski za izradu Izmjena i dopuna Prostornog plana uređenja Općine Jelenje („Službene novine Primorsko-goranske županije“ broj 40/07., 15/11., 37/12. – ispravak, 38/14. i 09/17. i „Službene novine Općine Jelenje“ broj 5/18. – ispravak, 14/18. i 20/19. – pročišćeni tekst, 58/23.), te provođenje postupka stavljanja izvan snage Detaljnog plana uređenja dijela naselja Dražice predio Dubina („Službene novine Primorsko- goranske županije“ broj 9/02), Detaljnog plana uređenja dijela zone Dubina („Službene novine Primorsko-goranske županije“ broj 17/02.) i Detaljnog plana uređenja areala „ELMAR – k. č. 1805/6 k. o. Dražice“ u Ul. Obrovac u Dražicama („Službene novine Primorsko-goranske županije“ broj 18/02.) i Detaljnog plana uređenja zone OŠ „JELENJE – DRAŽICE“ („Službene novine Primorsko-goranske županije“ broj 29/07.), te II. izmjena i dopuna Detaljnog plana uređenja zone Jelenski vrh”.

**Članak 3.**

Nominalni iznos sredstava naknade u proračunskoj godini ovisi o broju i vrsti riješenih zahtjeva za ozakonjenje nezakonito izgrađenih zgrada na području Općine Jelenje.

**Članak 4.**

Ovaj Program stupa na snagu osmog dana od dana objave u „Službenim novinama Općine Jelenje“, a primjenjivat će se od 1. siječnja 2025. godine

KLASA:

URBROJ:

Dražice,

 PREDSJEDNICA OPĆINSKOG VIJEĆA

OPĆINE JELENJE

Izabela Nemaz